6.3.2007 Jurnalul Oficial al Uniunii Europene L 66[19 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 5 martie 2007 privind autorizarea secretarului general adjunct al Consiliului Uniunii Europene de a acționa ca reprezentant al unor state membre în scopul de a încheia și gestiona contracte legate de furnizarea de servicii referitoare la infrastructura de comunicații în cadrul Schengen, până la migrarea acesteia către o infrastructură de comunicații în sarcina Comunității Europene (2007/149/CE) CONSILIUL UNIUNII EUROPENE, având în vedere Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, în special articolul 7, întrucât: Prin Decizia 1999/870/CE (!), secretarul general adjunct al Consiliului a fost autorizat să încheie și să gestioneze, în numele anumitor state membre, contractul privind instalarea și funcţionarea infrastructurii de comunicații în cadrul Schengen, „SISNET”. Contractul pentru SISNET încheiat în baza acestei auto- rizaţii va expira în mod automat la 13 noiembrie 2008 și nu poate fi reînnoit sau prelungit prin intermediul unei negocieri directe cu actualul contractor. () JO L 337, 30.12.1999, p. 41. (3) Statele membre în cauză au precizat că ar fi indicat ca actualul contract SISNET să fie urmat de un nou contract şi au cerut secretarului general adjunct al Consiliului să le reprezinte cu privire la realizarea demersurilor pregă- titoare necesare, precum şi la încheierea şi gestionarea unui nou contract SISNET. Îndeplinirea unei asemenea sarcini de către secretarul general adjunct al Consiliului în numele unor state membre constituie o sarcină distinctă de cele îndeplinite de secretarul general adjunct potrivit obligațiilor ce îi revin în temeiul Tratatului de instituire a Comunității Europene și al Tratatului privind Uniunea Europeană. Prin urmare, este oportun ca această sarcină să fie încre- dințată secretarului general adjunct printr-o decizie expresă a Consiliului. Deoarece procedura de licitaţie prezintă unele riscuri care scapă controlului Consiliului şi al statelor membre, Consiliul din 15 februarie 2007 solicită Comisiei, de asemenea, să facă propuneri cât mai curând posibil, pentru a prevedea posibilitatea migrării SIS, SIRENE şi VISION în rețeaua s-TESTA până la 13 noiembrie 2008, sub responsabilitatea sa,